

**Қызыләскер ауылдық округіне ұсақ қара малдың сарып ауруы бойынша шектеу салу туралы**

***Күшін жойған***

Павлодар облысы Лебяжі аудандық әкімдігінің 2010 жылғы 17 маусымдағы N 157/6 қаулысы. Павлодар облысы Лебяжі ауданының Әділет басқармасында 2010 жылғы 29 маусымда N 12-9-115 тіркелген. Күші жойылды - Павлодар облысы Лебяжі аудандық әкімдігінің 2014 жылғы 06 наурыздағы N 90/3 қаулысымен

      Ескерту. Күші жойылды - Павлодар облысы Лебяжі аудандық әкімдігінің 06.03.2014 N 90/3 қаулысымен.

      Ескерту. Атауға өзгерту енгізілді - Павлодар облысы Лебяжі аудандық әкімдігінің 2010.08.04 N 188/7 қаулысымен.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31-бабы 1-тармағының 18-тармақшасына, 2002 жылғы 10 шілдедегі "Ветеринария туралы" Заңының 10-бабы 2-тармағының 9-тармақшасына және мемлекеттік ветеринариялық-санитарлық бақылау туралы Ережесіне сәйкес аудан әкімдігі **ҚАУЛЫ ЕТЕДІ**:

      1. Қызыләскер ауылдық округіне сарып ауруы бойынша ұсақ қара малға шектеу салу.

      Ескерту. 1-тармақ жаңа редакцияда - Павлодар облысы Лебяжі аудандық әкімдігінің 2010.08.04 N 188/7 қаулысымен.

      2. Қызыләскер ауылдық округінің әкіміне шектеу шарттары бойынша рұқсат етілмейді:

      ауыл шаруашылығы малдарының барлық түрлерін Қызыләскер ауылдық округі аумағынан басқа аймаққа айдау, жеткізу, әкелу, әкету;

      Қызыләскер ауылдық округі аумағынан қой етін шығару;

      Черное ауылы аумағында шөпті дайындау және сату;

      Черное ауылында көрмелер мен жәрмеңкелерді өткізу және оларға қатысу.

      Ескерту. 2-тармаққа өзгерту енгізілді - Павлодар облысы Лебяжі аудандық әкімдігінің 2010.08.04 N 188/7 қаулысымен.

      3. Лебяжі ауданының ветеринария бөлімінің бастығы ауру малды алу және олардың жойылуын қамтамасыз етсін.

      4. Лебяжі ауданы бойынша мемлекеттік санитарлық-эпидемиологиялық қадағалау департаментінің бөлімі (келісім бойынша) аудандық орталық ауруханамен (келісім бойынша) бірлесе ауылдық округ тұрғындары арасында алдын-алу түсіндіру шараларын өткізсін.

      5. Осы қаулы ресми жарияланғаннан кейін 10 күнтізбелік күн өткен соң қолданысқа енгізілсін.

      6. Осы қаулының орындалуын бақылау аудан әкімінің орынбасары Б.Т.Байжановқа жүктелсін.

*Аудан әкімі                                С. Әпсалықов*

*КЕЛІСІЛДІ*

*Лебяжі ауданы бойынша мемлекеттік*

*санитарлық-эпидемиологиялық қадағалау*

*департаменті бөлімінің бастығы*

*2010.06.10 жылы                            А. Жәлелов*

*Аудандық орталық*

*аурухананың бас дәрігері*

*2010.06.10 жылы                            А. Сыздықов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК